
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1517 

3 Νοεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός μηνιαίας αποζημίωσης των συμμετεχό- 
ντων στην Ομάδα Διοίκησης Έργου για τον εκ¬ 
συγχρονισμό του θεσμικού πλαισίου, τη βελτί¬ 
ωση των όρων λειτουργίας και τη διαμόρφωση 
των προϋποθέσεων παροχής ποιοτικών υπηρεσι¬ 
ών των δημοτικών παιδικών και βρεφονηπιακών 

σταθμών προς τους πολίτες. 1 

Τροποποίηση της υπ’ αριθμ. Π19ΓΕΝ-12677/ΑΣ 6031/ 
28.5.2003 απόφασης του Υπουργού Εξωτερικών 
«Ορισμός διαδικασίας πρόσληψης και καθορισμός 
ειδικοτήτων υπαλλήλων Κλάδου Εμπειρογνωμό¬ 
νων Υπουργείου Εξωτερικών, που θα προσλη- 


φθούν» (Β' 723). 2 

Συγχώνευση Δημοτικών σχολείων Γκοριτσάς, Πλα- 
τάνας, Σκούρας, Νομού Λακωνίας (κατά τάξεις). 3 
Κατάταξη πτυχιούχων στην Τριτοβάθμια Εκπαίδευ¬ 
ση. 4 

Συμπληρωματική - Τροποποιητική Απόφαση σχετι¬ 
κά με την απαλλαγή από το μάθημα «Πρακτική 

Ασκηση στο Νοσοκομείο». 5 

Τροποποίηση της υπ’ αριθμ. 60043/ΚΒ/20.6.2003 από¬ 
φασης του Υπουργού Εθνικής Παιδείας και Θρη¬ 
σκευμάτων. 6 

Τροποποίηση της συστατικής πράξης της αμιγούς 
Δημοτικής Επιχείρησης του Δήμου Πεύκης με την 
επωνυμία «Δημοτική Επιχείρηση Κοινωνικής Πο¬ 
λιτιστικής Ανάπτυξης Πεύκης». 7 

Χορήγηση άδειας άσκησης επαγγέλματος Κοινωνι¬ 
κού Λειτουργού στην ΠΑΥΛΙΔΗ ΕΛΕΥΘΕΡΙΑ ΤΟΥ 

ΜΥΡΩΝΑ. 8 

Χορήγηση άδειας άσκησης επαγγέλματος Κοινωνι¬ 
κού Λειτουργού στη ΣΟΦΙΑΝΙΔΟΥ ΝΑΤΑΣΑ ΤΟΥ 

ΓΕΩΡΓΙΟΥ. 9 

Χορήγηση άδειας άσκησης επαγγέλματος Κοινω¬ 
νικού Λειτουργού στη ΧΑΙΡΕΤΗ ΕΥΑΓΓΕΛΙΑ ΤΟΥ 
ΙΩΑΝΝΗ. 10 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην η υπ’ αριθμ. ΥΠΑ/Δ3/Α/ 
31677/8093/30.8.2005 υπουργική απόφαση. 11 


Α ΠΟΦΑΣΕΙ Σ 

Αριθ. 2/43106/0022 (1) 

Καθορισμός μηνιαίας αποζημίωσης των συμμετεχόντων 
στην Ομάδα Διοίκησης Έργου για τον εκσυγχρονι¬ 
σμό του θεσμικού πλαισίου, τη βελτίωση των όρων 
λειτουργίας και τη διαμόρφωση των προϋποθέσε¬ 
ων παροχής ποιοτικών υπηρεσιών των δημοτικών 
παιδικών και βρεφονηπιακών σταθμών προς τους 
πολίτες. 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του άρθρου 90 του Κώδικα νομοθεσίας για την 
Κυβέρνηση και κυβερνητικά όργανα, που κυρώθηκε με 
το άρθρο πρώτο του π.δ. 63/2005 (ΦΕΚ 98/τ.Α'). 

β. Του ν. 2362/1995 «Περί δημόσιου λογιστικού, ελέγχου 
των δαπανών του Κράτους και άλλες διατάξεις» (ΦΕΚ 
247/ Α/27.11.1995). 

γ. Του άρθρου 17, παρ. 2 του ν. 3205/2003 «Μισθολο- 
γικές ρυθμίσεις λειτουργών και υπαλλήλων του Δημοσί¬ 
ου, Ν.Π.Δ.Δ και Ο.Τ.Α, μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες 
συναφείς διατάξεις» (ΦΕΚ 297/Α/23.12.2003), στις ρυθ¬ 
μίσεις των οποίων υπάγεται η συγκροτηθείσα Ομάδα 
Διοίκησης Έργου, κατά το μέρος που αφορά στις προ¬ 
ϋποθέσεις και τον τρόπο πληρωμής αυτής. 

δ. Του π.δ/τος 49/1988 «Οργανισμός του Υπουργείου 
Εσωτερικών» (ΦΕΚ 18/Α/29.1.1988) όπως συμπληρώθηκε 
και τροποποιήθηκε μεταγενέστερα. 

ε. Του π.δ/τος 373/1995 «Συγχώνευση των Υπουργεί¬ 
ων Προεδρίας της Κυβέρνησης και Εσωτερικών, στο 
Υπουργείο Εσωτερικών, Δημόσιας Διοίκησης και Αποκέ¬ 
ντρωσης και καθορισμός των αρμοδιοτήτων του» (ΦΕΚ 
2 01 / Α/14.9.1995). 

στ. Το άρθρο 40 του ν. 849/1978 «Περί ιδιωτικών επεν¬ 
δύσεων κ.λ.π.» (ΦΕΚ 232/Α/22.12.1978) όπως τροποποιήθη¬ 
κε με το άρθρο 8 του ν. 2129/1993 (ΦΕΚ 57/Α/14.4.1993). 

ζ. Το άρθρο 18 παρ. 18 του ν. 2503/1997 (ΦΕΚ 107/Α). 

2. Την υπ’ αριθμ. 9910/22.3.2005 κοινή υπουργική από¬ 
φαση των Υπουργών Εσωτερικών, Δημόσιας Διοίκησης 
και Αποκέντρωσης και Υγείας και Κοινωνικής Αλληλεγ- 
γύης(ΦΕΚ 296/Β/ 8.5.2005), όπως αυτή συμπληρώθηκε 
με την αριθμ.20154/19.4.2005 όμοια (ΦΕΚ 556/Β/25.4.05), 
με την οποία συγκροτήθηκε και ορίστηκαν τα μέλη της 
Ομάδας Διοίκησης Έργου για τον εκσυγχρονισμό του 
θεσμικού πλαισίου, τη βελτίωση των όρων λειτουργίας 
και τη διαμόρφωση των προϋποθέσεων παροχής ποι¬ 
οτικών υπηρεσιών των δημοτικών παιδικών και βρεφο¬ 
νηπιακών σταθμών προς τους πολίτες. 

3. Το γεγονός ότι η ανωτέρω Ομάδα ΔιοίκησηςΈργου 
συνεδριάζει πέραν του ωραρίου εργασίας των Δημοσίων 
Υπαλλήλων, λόγω της σπουδαιότητας του κοινωνικού 
θεσμού των παιδικών και βρεφονηπιακών σταθμών για 
την Τοπική Αυτοδιοίκηση και την καλύτερη εξυπηρέτηση 
του πολίτη εν γένει και το δημόσιο συμφέρον, οφείλει 
δε να παραδώσει το έργο της μέχρι 15.9.2005. 

4. Το γεγονός ότι από την παρούσα απόφαση προκα- 
λείται δαπάνη ύψους είκοσι οκτώ χιλιάδων πεντακοσίων 
ευρώ (28.500,00 €) και θα αντιμετωπιστεί από τις πι¬ 
στώσεις που είναι εγγεγραμμένες, μεταξύ άλλων για τις 
περιπτώσεις αυτές, στον ΚΑΕ 0515 του Ειδικού Φορέα 
07 110 του προϋπολογισμού εξόδων του Υπουργείου 
Εσωτερικών, Δημόσιας Διοίκησης και Αποκέντρωσης, 
οικονομικού έτους 2005. 

5. Την υπ’ αριθμ. ΔΙΔΚ/Φ. 1/2/6139/23.3.2004 απόφαση 
του Πρωθυπουργού και Υπουργού Εσωτερικών, Δημόσι¬ 
ας Διοίκησης και Αποκέντρωσης περί ανάθεσης αρμο¬ 
διοτήτων στους υ Υφυπουργούς Εσωτερικών, Δημόσιας 
Διοίκησης και Αποκέντρωσης (ΦΕΚ 527/Β724.3.1999). 

6. Την υπ’ αριθμ. 37930/ΔΙΟΕ1264/14.10.2005 (ΦΕΚ 1432/ 
τ.Β') απόφαση «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών», αποφασίζουμε: 

1. Καθορίζουμε την μηνιαία αποζημίωση του Προέδρου, 
των μελών και των γραμματέων της Ομάδας Διοίκησης 
Έργου για τον εκσυγχρονισμό του θεσμικού πλαισίου, 
τη βελτίωση των όρων λειτουργίας και τη διαμόρφωση 
των προϋποθέσεων παροχής ποιοτικών υπηρεσιών των 
δημοτικών παιδικών και βρεφονηπιακών σταθμών προς 
τους πολίτες που λειτουργεί στο Υπουργείο Εσωτερι¬ 
κών Δημόσιας Διοίκησης και Αποκέντρωσης, ως εξής: 
στον πρόεδρο το ποσό των τριακοσίων πενήντα ευρώ 
(350,00 €), στα μέλη το ποσό των τριακοσίων ευρώ 
(300,00 €) και στους γραμματείς το ποσό των διακοσίων 
πενήντα ευρώ (250,00 €). 

2. Η ανωτέρω αποζημίωση καταβάλλεται ολόκληρη 
στον πρόεδρο, τα μέλη και τους γραμματείς, εφόσον 
παρέστησαν στις συνεδριάσεις στις οποίες κλήθηκαν 
και οι οποίες δεν μπορούν να είναι λιγότερες από τέσ¬ 
σερις (4) κάθε μήνα. 

3. Σε περίπτωση συμμετοχής των ανωτέρω σε λιγό- 
τερες των οριζομένων συνεδριάσεων καταβάλλεται η 
αναλογία της αποζημίωσης. 

4. Η απόφαση αυτή ισχύει από την 15.3.2005 έως 
15.9.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 2005 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΑΘ. ΝΑΚΟΣ Π. ΔΟΥΚΑΣ 


Αριθ. Π19ΓΕΝ-30074/ΑΣ 12363 (2) 

Τροποποίηση της υπ’ αριθμ. Π19ΓΕΝ-12677/ΑΣ 6031/ 
28.5.2003 απόφασης του Υπουργού Εξωτερικών «Ορι¬ 
σμός διαδικασίας πρόσληψης και καθορισμός ειδικοτή¬ 
των υπαλλήλων Κλάδου Εμπειρογνωμόνων Υπουργείου 
Εξωτερικών, που θα προσληφθούν» (Β' 723). 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις της παρ. 6 του άρθρου 88 του Ορ¬ 
γανισμού του Υπουργείου Εξωτερικών, που κυρώθηκε 
με τη διάταξη του άρθρου πρώτου του ν. 2594/1998 
«Κύρωση ως Κώδικα του σχεδίου νόμου «Οργανισμός 
του Υπουργείου Εξωτερικών»» (Α' 62), όπως τροποποι¬ 
ήθηκε με τη διάταξη της παρ. 4 του άρθρου 17 του ν. 
2949/2001 «Προξενική Διατίμηση και άλλες διατάξεις» 
(Α' 243) και αντικαταστάθηκε με τη διάταξη της παρ.1 
του άρθρου 9 του ν. 3072/2002 «Επιθεώρηση Αρχών 
της εξωτερικής υπηρεσίας, εκπαίδευση και αξιολόγηση 
των υπαλλήλων του Υπουργείου Εξωτερικών και άλλες 
διατάξεις» (Α' 294). 

2. Τις διατάξεις της υπ’ αριθμ. Π19ΓΕΝ-12677/ΑΣ 6031/ 
28.5.2003 απόφασης του Υπουργού Εξωτερικών «Ορισμός 
διαδικασίας πρόσληψης και καθορισμός ειδικοτήτων 
υπαλλήλων Κλάδου Εμπειρογνωμόνων Υπουργείου Εξω¬ 
τερικών, που θα προσληφθούν» (Β' 723)», όπως τροποποι¬ 
ήθηκε με την υπ’ αριθμ. Π19ΓΕΝ-26600/ΑΣ 12081/5.12.2003 
απόφαση του Υπουργού Εξωτερικών (Β' 1845). 

3. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με τη διάταξη του άρθρου πρώτου του 
π.δ. 63/2005 «Κωδικοποίηση της νομοθεσίας για την 
Κυβέρνηση και τα κυβερνητικά όργανα» (Α' 98). 

4. Το γεγονός ότι από την εφαρμογή των διατάξεων 
του παρόντος διατάγματος δεν προκαλείται δαπάνη σε 
βάρος του κρατικού προϋπολογισμού, αποφασίζουμε: 

Άρθρο 1 

1. Αντικαθίσταται το άρθρο 1 της υπ’ αριθμ. Π19ΓΕΝ- 
12677/ΑΣ 6031/28.5.2003 απόφασης του Υπουργού Εξω¬ 
τερικών «Ορισμός διαδικασίας πρόσληψης και καθορι¬ 
σμός ειδικοτήτων υπαλλήλων Κλάδου Εμπειρογνωμόνων 
Υπουργείου Εξωτερικών, που θα προσληφθούν» (Β' 723) 
ως εξής: 

«1) ΘΕΜΑΤΑ ΕΞΩΤΕΡΙΚΩΝ ΣΧΕΣΕΩΝ ΕΥΡΩΠΑΪΚΗΣ 
ΕΝΩΣΗΣ (ΜΕ ΕΜΦΑΣΗ ΣΤΙΣ ΣΧΕΣΕΙΣ ΕΕ-ΑΣΙΑΣ) 

2) ΘΕΜΑΤΑ ΕΡΕΥΝΑΣ ΚΑΙ ΤΕΚΜΗΡΙΩΣΗΣ ΣΤΗΝ ΕΥΡΩ¬ 
ΠΑΪΚΗ ΠΟΛΙΤΙΚΗ ΚΑΙ ΟΡΓΑΝΩΣΗ 

3) ΘΕΜΑΤΑ ΕΥΡΩΠΑΪΚΗΣ ΕΝΟΤΗΤΑΣ ΚΑΙ ΕΥΡΩΠΑΪΚΗΣ 
ΠΟΛΙΤΙΚΗΣ ΑΜΥΝΑΣ 

4) ΘΕΜΑΤΑ ΕΥΡΩΑΤΔΑΝΤΙΚΩΝ ΣΧΕΣΕΩΝ/ ΝΑΤΟ ΚΑΙ 
ΕΥΡΩΠΑΪΚΗ ΕΝΩΣΗ 

5) ΘΕΜΑΤΑ ΘΕΣΜΙΚΩΝ ΛΕΙΤΟΥΡΓΙΩΝ ΚΑΙ ΟΡΓΑΝΩΝ 
ΕΥΡΩΠΑΪΚΗΣ ΕΝΩΣΗΣ 

6) ΘΕΜΑΤΑ ΔΙΑΧΕΙΡΙΣΗΣ ΚΡΙΣΕΩΝ 

7) ΘΕΜΑΤΑ ΤΟΥΡΚΙΑΣ: ΣΧΕΣΕΙΣ ΕΛΛΑΔΑΣ-ΤΟΥΡ- 
ΚΙΑΣ 

8) ΘΕΜΑΤΑ ΤΟΥΡΚΙΑΣ: ΕΣΩΤΕΡΙΚΗ ΚΑΤΑΣΤΑΣΗ/ ΔΙΕ¬ 
ΘΝΕΙΣ ΣΧΕΣΕΙΣ ΤΟΥΡΚΙΑΣ/ ΣΧΕΣΕΙΣ ΤΟΥΡΚΙΑΣ-ΕΕ 

9) ΘΕΜΑΤΑ ΙΣΤΟΡΙΚΗΣ ΕΡΕΥΝΑΣ ΚΑΙ ΤΕΚΜΗΡΙΩΣΗΣ ΣΕ 
ΖΗΤΗΜΑΤΑ ΤΟΥΡΚΙΑΣ ΚΑΙ ΕΛΛΗΝΟΤΟΥΡΚΙΚΩΝ ΣΧΕΣΕΩΝ 

10) ΘΕΜΑΤΑ ΚΥΠΡΟΥ ΩΣ ΜΕΛΟΥΣ ΤΗΣ ΕΥΡΩΠΑΪΚΗΣ 
ΕΝΩΣΗΣ 

11) ΘΕΜΑΤΑ ΚΥΠΡΙΑΚΟΥ (ΕΣΩΤΕΡΙΚΕΣ ΚΑΙ ΔΙΕΘΝΕΙΣ 
ΔΙΑΣΤΑΣΕΙΣ, ΔΙΑΚΟΙΝΟΤΙΚΕΣ ΣΧΕΣΕΙΣ) 

12) ΘΕΜΑΤΑ ΒΑΛΚΑΝΙΚΩΝ ΧΩΡΩΝ: ΕΞΩΤΕΡΙΚΗ ΠΟΛΙ¬ 
ΤΙΚΗ ΚΑΙ ΔΙΕΘΝΕΙΣ ΣΧΕΣΕΙΣ 

13) ΘΕΜΑΤΑ ΡΩΣΙΑΣ: ΕΣΩΤΕΡΙΚΗ ΠΟΛΙΤΙΚΗ, ΔΙΕΘΝΕΙΣ 
ΟΙΚΟΝΟΜΙΚΕΣ ΚΑΙ ΠΟΛΙΤΙΚΕΣ ΣΧΕΣΕΙΣ 

14) ΘΕΜΑΤΑ ΔΙΕΘΝΩΝ ΣΧΕΣΕΩΝ ΑΡΑΒΙΚΩΝ ΧΩΡΩΝ 
ΚΑΙ ΕΥΡΩ-ΜΕΣΟΓΕΙΑΚΗΣ ΣΥΝΕΡΓΑΣΙΑΣ 

15) ΘΕΜΑΤΑ ΔΙΕΘΝΩΝ ΣΧΕΣΕΩΝ ΗΝΩΜΕΝΩΝ ΠΟΛΙ¬ 
ΤΕΙΩΝ ΑΜΕΡΙΚΗΣ 

16) ΘΕΜΑΤΑ ΕΡΕΥΝΑΣ ΚΑΙ ΤΕΚΜΗΡΙΩΣΗΣ ΣΤΙΣ ΕΛ- 
ΛΗΝΟΑΜΕΡΙΚΑΝΙΚΕΣ ΔΙΠΛΩΜΑΤΙΚΕΣ ΣΧΕΣΕΙΣ, ΣΤΗΝ 
ΑΜΕΡΙΚΑΝΙΚΗ ΕΞΩΤΕΡΙΚΗ ΠΟΛΙΤΙΚΗ ΚΑΙ ΣΕ ΖΗΤΗΜΑΤΑ 
ΒΟΡΕΙΟΑΤΛΑΝΤΙΚΗΣ ΣΥΜΜΑΧΙΑΣ (ΝΑΤΟ) 

17) ΘΕΜΑΤΑ ΔΙΕΘΝΩΝ ΣΧΕΣΕΩΝ ΚΕΝΤΡΙΚΗΣ ΚΑΙ ΛΑ¬ 
ΤΙΝΙΚΗΣ ΑΜΕΡΙΚΗΣ 

18) ΘΕΜΑΤΑ ΔΙΕΘΝΩΝ ΣΧΕΣΕΩΝ ΚΙΝΑΣ 

19) ΘΕΜΑΤΑ ΔΙΕΘΝΩΝ ΣΧΕΣΕΩΝ ΙΝΔΙΚΗΣ ΥΠΟΗΠΕΙ- 
ΡΟΥ 

20) ΑΕΡΟΝΑΥΤΙΛΙΑΚΑ ΘΕΜΑΤΑ - ΘΕΜΑΤΑ ΔΙΕΘΝΟΥΣ 
ΝΑΥΤΙΛΙΑΚΟΥ ΟΡΓΑΝΙΣΜΟΥ (ΙΜΟ) 

21) ΘΕΜΑΤΑ ΔΙΕΘΝΩΝ ΣΧΕΣΕΩΝ ΚΑΙ ΕΝΕΡΓΕΙΑΚΩΝ 
ΠΟΡΩΝ 

22) ΘΕΜΑΤΑ ΑΝΑΠΤΥΞΙΑΚΗΣ ΠΟΛΙΤΙΚΗΣ ΚΑΙ ΣΥΝΕΡ¬ 
ΓΑΣΙΑΣ 

23) ΘΕΜΑΤΑ ΠΡΑΚΤΙΚΗΣ ΕΦΑΡΜΟΓΗΣ ΣΥΜΦΩΝΙΑΣ 
3ΘΗΕΝΘΕΝ 

24) ΘΕΜΑΤΑ ΑΝΘΡΩΠΙΝΗΣ ΑΣΦΑΛΕΙΑΣ ΚΑΙ ΠΑΡΑΝΟ¬ 
ΜΗΣ ΔΙΑΚΙΝΗΣΗΣ ΑΝΘΡΩΠΩΝ 

25) ΘΕΜΑΤΑ ΜΕΤΑΝΑΣΤΕΥΣΗΣ ΚΑΙ ΑΣΥΛΟΥ (ΕΦΑΡ¬ 
ΜΟΓΗ ΣΥΝΘΗΚΗΣ 3ΘΗΕΝΟΕΝ) 

26) ΘΕΜΑΤΑ ΔΙΕΘΝΟΥΣ ΤΡΟΜΟΚΡΑΤΙΑΣ ΚΑΙ ΟΡΓΑ¬ 
ΝΩΜΕΝΟΥ ΕΓΚΛΗΜΑΤΟΣ 

27) ΘΕΜΑΤΑ ΑΦΟΠΛΙΣΜΟΥ - ΔΙΑΣΠΟΡΑΣ ΠΥΡΗΝΙ¬ 
ΚΩΝ 

28) ΘΕΜΑΤΑ ΑΝΘΡΩΠΙΝΩΝ ΔΙΚΑΙΩΜΑΤΩΝ 

29) ΘΕΜΑΤΑ ΟΡΓΑΝΙΣΜΟΥ ΤΡΟΦΙΜΩΝ ΚΑΙ ΓΕΩΡΓΙΑΣ 
(ΡΑΟ) 

30) ΘΕΜΑΤΑ ΠΕΡΙΒΑΛΛΟΝΤΟΣ-ΠΑΓΚΟΣΜΙΩΝ ΠΡΟ¬ 
ΒΛΗΜΑΤΩΝ 

31) ΘΕΜΑΤΑ ΠΕΡΙΒΑΛΛΟΝΤΟΣ - ΠΟΛΙΤΙΚΗΣ ΕΥΡΩΠΑ¬ 
ΪΚΗΣ ΕΝΩΣΗΣ 

32) ΘΕΜΑΤΑ ΘΡΗΣΚΕΙΩΝ & ΕΚΚΛΗΣΙΩΝ - ΔΙΑΘΡΗ- 
ΣΚΕΙΑΚΟΥ ΔΙΑΛΟΓΟΥ 

33) ΘΕΜΑΤΑ ΔΙΕΘΝΩΝ ΑΘΛΗΤΙΚΩΝ ΣΧΕΣΕΩΝ, ΟΛΥ¬ 
ΜΠΙΑΚΩΝ ΑΓΩΝΩΝ 

34) ΟΙΚΟΝΟΜΙΚΑ ΘΕΜΑΤΑ - ΕΥΡΩΠΑΪΚΗ ΕΝΩΣΗ 

35) ΘΕΜΑΤΑ ΔΙΟΙΚΗΤΙΚΟΥ ΔΙΚΑΙΟΥ 

36) ΘΕΜΑΤΑ ΔΙΚΑΙΟΥ ΤΗΣ ΘΑΛΑΣΣΑΣ 

37) ΘΕΜΑΤΑ ΑΠΟΔΗΜΟΥ ΕΛΛΗΝΙΣΜΟΥ 

38) ΘΕΜΑΤΑ ΔΙΑΠΟΛΙΤΙΣΜΙΚΩΝ ΣΧΕΣΕΩΝ 

39) ΘΕΜΑΤΑ ΙΣΤΟΡΙΚΗΣ ΕΡΕΥΝΑΣ, ΤΕΚΜΗΡΙΩΣΗΣ ΚΑΙ 
ΟΡΓΑΝΩΣΗΣ ΟΠΤΙΚΟΑΚΟΥΣΤΙΚΩΝ ΑΡΧΕΙΩΝ 

40) ΘΕΜΑΤΑ ΕΝΗΜΕΡΩΣΗΣ - ΣΧΕΔΙΑΣΜΟΣ ΚΑΙ ΕΦΑΡ¬ 
ΜΟΓΗ ΠΡΟΓΡΑΜΜΑΤΩΝ ΠΛΗΡΟΦΟΡΗΣΗΣ ΓΙΑ ΘΕΜΑΤΑ 
ΥΠΟΥΡΓΕΙΟΥ ΕΞΩΤΕΡΙΚΩΝ 

41) ΘΕΜΑΤΑ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ ΚΑΙ 
ΗΛΕΚΤΡΟΝΙΚΗΣ ΔΙΠΛΩΜΑΤΙΑΣ» 

Αρθρο 2 

Τροποποιείται η διάταξη του εδαφίου 2 της παρ. 3 του 
άρθρου 2 της υπ' αριθμ. Π19ΓΕΝ-12677/ΑΣ 6031/28.5.2003 
απόφασης ως εξής: 


«3. Στην Απόφαση - Προκήρυξη ορίζεται ως τυπι¬ 
κό προσόν διορισμού η άριστη γνώση της αγγλικής 
ή γαλλικής γλώσσας. Για τη διαπίστωση της άριστης 
αυτής γνώσης ο υποψήφιος εξετάζεται από την Επι¬ 
τροπή ή απαλλάσσεται της εξέτασης εάν προσκομίσει 
επικυρωμένα αντίγραφα των πτυχίων, διπλωμάτων ή 
πιστοποιητικών που θα ορισθούν στην ως άνω Απόφα- 
ση-Προκήρυξη. 

Αρθρο 3 

Αντικαθίσταται η διάταξη της παρ. 2 του άρθρου 3 
της υπ’ αριθμ. Π19ΓΕΝ-12677/ΑΣ 6031/28.5.2003 απόφα¬ 
σης ως εξής: 

«Οι υποψήφιοι, κατά την υποβολή της αίτησης, προ¬ 
σκομίζουν επικυρωμένα αντίγραφα των πτυχίων, διπλω¬ 
μάτων ή πιστοποιητικών, που θα ορισθούν ειδικότερα 
στην Απόφαση-Προκήρυξη, στις περιπτώσεις όπου ορί¬ 
ζεται στην προκήρυξη ως απαραίτητο τυπικό προσόν 
ή άριστη γνώση της ξένης γλώσσας. Στην περίπτωση 
που η προκήρυξη ορίζει ως επιπλέον προσόν για το 
διορισμό τη γνώση ξένης γλώσσας σε επίπεδο κατώ¬ 
τερο του αρίστου (πολύ καλή γνώση ή καλή γνώση), οι 
υποψήφιοι, κατά την υποβολή της αίτησης προσκομί¬ 
ζουν επικυρωμένα αντίγραφα των οριζόμενων στην ως 
άνω Απόφαση - Προκήρυξη πτυχίων ή διπλωμάτων ή 
πιστοποιητικών». 

Αρθρο 4 

Τροποποιείται η διάταξη του εδαφίου 1 της παρ. 2 του 
άρθρου 5 της υπ’ αριθμ. Π19ΓΕΝ-12677/ΑΣ 6031/28.5.2003 
απόφασης ως εξής: 

«2. Μετά το πέρας του ελέγχου των τυπικών και ουσι¬ 
αστικών προσόντων των υποψηφίων και της συνάφειάς 
τους προς την προκηρυσσόμενη θέση, καθώς και μετά 
το πέρας των συνεντεύξεων, όπου διακριβώνεται τόσο 
η άριστη γνώση της μιας υποχρεωτικής ξένης γλώσσας 
όσο και η γνώση των ξένων γλωσσών που απαιτούνται 
από την Απόφαση-Προκήρυξη στο επίπεδο που ορίζεται 
από αυτήν, εφόσον ο υποψήφιος δεν έχει προσκομίσει 
τα οριζόμενα πιστοποιητικά γνώσης της ξένης γλώσσας, 
η Επιτροπή Επιλογής προκρίνει τον δυνάμενο να αντα- 
ποκριθεί καλύτερα στις ανάγκες της υπηρεσίας.» 

Άρθρο 5 

Αντικαθίσταται η διάταξη του εδαφίου 2 του άρθρου 
6 της υπ’ αριθμ. Π19ΓΕΝ-12677/ΑΣ 6031/28.5.2003 από¬ 
φασης ως εξής: 

«Ο διορισμός γίνεται με απόφαση του Υπουργού Εξω¬ 
τερικών.» 

Προστίθεται στο ως άνω άρθρο 6 νέο εδάφιο 3, ως 
εξής: 

«Η σειρά κατάταξης των επιλεγέντων στον εισαγωγι¬ 
κό βαθμό της υπηρεσιακής επετηρίδας καθορίζεται με 
κλήρωση παρουσία αυτών.» 

Το εδάφιο 3 αναριθμείται σε εδάφιο 4. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Νοεμβρίου 2005 

Ο ΥΠΟΥΡΓΟΣ 

ΠΕΤΡΟΣ Γ. ΜΟΛΥΒΙΑΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 121622/Δ4 (3) 

Συγχώνευση Δημοτικών σχολείων Γκοριτσάς, Πλατά- 
νας, Σκούρας, Νομού Λακωνίας (κατά τάξεις). 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Του άρθρου 4 παρ. 13 του ν. 1566/1985 «Περί δομής 
και λειτουργίας της πρωτοβάθμιας και δευτεροβάθμιας 
εκπαίδευσης και άλλες διατάξεις» (ΦΕΚ 167 τ.Α'). 

β. Της περ. α' της παρ. 24 του άρθρου 2 του ν. 2621/1998 
«Ρύθμιση θεμάτων οργάνωσης και λειτουργίας Τεχνο¬ 
λογικών Εκπαιδευτικών Ιδρυμάτων και άλλες διατάξεις» 
(ΦΕΚ 16 τ.Α'). 

γ. Του άρθρου 90 του Κώδικα Νομοθεσίας για την 
κυβέρνηση και τα κυβερνητικά όργανα [προεδρικό διά¬ 
ταγμα 63/2005 (Α98)]. 

2. Το υπ’ αριθμ. 2291/6.9.2005 έγγραψο της Δ/νσης 
Α'θμιας Εκπαίδευσης Ν. Λακωνίας. 

3. Την υπ’ αριθμ. 37876/ΣΤ5/26.4.2004 (ΦΕΚ 608 τ.Β') 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων των Υφυπουργών του Υπουργείου Εθνικής 
Παιδείας και Θρησκευμάτων». 

4. Την υπ’ αριθμ. 37930/ΔΙΘΕ 1264/14.10.2005 (Β'1432) 
κοινή απόφαση του Πρωθυπουργού και του Υπουργού 
Οικονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών». 

5. Το γεγονός ότι από την απόφαση αυτή προκαλείται 
δαπάνη σε βάρος του κρατικού προϋπολογισμού ύψους 
1.800,00 ευρώ περίπου για το τρέχον οικονομικό έτος, 
5.500,00 ευρώ περίπου για το έτος 2006 και 6.800,00 
ευρώ περίπου για το έτος 2007 και για καθένα από τα 
επόμενα οικονομικά έτη. 

Η δαπάνη των 1.800,00 ευρώ του έτους 2005 θα αντι¬ 
μετωπιστεί από τις εγγεγραμμένες πιστώσεις στον ΚΑΕ 
2275 ΕΦ 085 του προϋπολογισμού της Περιφέρειας Πε- 
λοποννήσου. 

Η δαπάνη των 5.500,00 ευρώ για το έτος 2006 και η 
δαπάνη των 6.800,00 ευρώ περίπου για το έτος 2007 
και για καθένα από τα επόμενα οικονομικά έτη θα αντι¬ 
μετωπίζεται με την πρόβλεψη και εγγραφή ισόποσης 
πίστωσης στον ΚΑΕ 2275 του ΕΦ 085 στον κατ’ έτος 
προϋπολογισμό ενός εκάστου των επομένων οικονομικών 
ετών της Περιφέρειας Πελοποννήσου, αποφασίζουμε: 

Συγχωνεύονται από το σχολικό έτος 2005-2006 τα 
παρακάτω δημοτικά σχολεία: 

Το διθέσιο Δημοτικό Σχολείο Γ κοριτσάς, το μονοθέσιο 
Δημοτικό Σχολείο Πλατάνας και το διθέσιο Δημοτικό 
Σχολείο Σκούρας σε ένα τετραθέσιο Δημοτικό Σχολείο 
με την ονομασία 4/0 Δημοτικό Σχολείο Γκοριτσάς-Σκού- 
ρας με έδρα την Γκοριτσά. 

Οι τάξεις του ανωτέρω σχολείου θα λειτουργήσουν 
ως εξής: 

α) Οι τάξεις Α' και Β' στο διδακτήριο του συγχωνευ- 
όμενου δημοτικού σχολείου Γ κοριτσάς. 

Β) Οι τάξεις Γ', Δ', Ε' και ΣΤ' στο διδακτήριο του συγ- 
χωνευόμενου δημοτικού σχολείου Σκούρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Νοεμβρίου 2005 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΓΕΩΡΓΙΟΣ ΚΑΛΟΣ 


Αριθ. Φ2/121871/Β3 (4) 

Κατάταξη πτυχιούχων στην Τριτοβάθμια Εκπαίδευση. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παραγράφου 5 του άρθρου 15 του 
ν. 3404/2005 «Ρύθμιση θεμάτων του Πανεπιστημιακού 
και Τεχνολογικού Τομέα της Ανώτατης Εκπαίδευσης 
και λοιπές διατάξεις» (Α' 260). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα 
(π.δ. 63/2005, Α' 98). 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Ποσοστά - Κατηγορίες κατατασσομένων 

1. Από το ακαδημαϊκό έτος 2005-2006 το ποσοστό των 
κατατάξεων των πτυχιούχων τριτοβάθμιας εκπαίδευσης 
ορίζεται αυτοτελώς ως ποσοστό επί του αριθμού των 
εισακτέων κάθε ακαδημαϊκού έτους στο Τμήμα υποδο¬ 
χής, ανεξάρτητα από το ποσοστό των μετεγγραφών. 

2. Το ποσοστό των κατατάξεων πτυχιούχων Πανε¬ 
πιστημίου και πτυχιούχων ανώτερων σχολών διετούς 
κύκλου σπουδών ορίζεται για τα Ιδρύματα του Λεκα¬ 
νοπεδίου Αττικής και του Νομού Θεσσαλονίκης σε πο¬ 
σοστό 2% και για τα υπόλοιπα Ιδρύματα σε ποσοστό 
4% του προβλεπόμενου αριθμού εισακτέων σε κάθε 
Τμήμα Πανεπιστημίου. 

3. Το ποσοστό για τις κατατάξεις κατόχων πτυχίων 
Πανεπιστημίου, Τεχνολογικού Εκπαιδευτικού Ιδρύματος 
(Τ.Ε.Ι.) ή ισότιμων προς αυτά, Ανωτάτης Σχολής Παιδα¬ 
γωγικής και Τεχνολογικής Εκπαίδευσης (Α.Σ.ΠΑΙ.Τ.Ε.), 
ανώτερων σχολών διετούς κύκλου σπουδών και ανώτε¬ 
ρων σχολών υπερδιετούς κύκλου σπουδών αρμοδιότη¬ 
τας Υπουργείου Εθνικής Παιδείας και Θρησκευμάτων και 
άλλων Υπουργείων, καθώς και κάτοχοι ισότιμων τίτλων 
προς αυτά σε κάθε Τμήμα Τ.Ε.Ι. ή Α.Σ.ΠΑΙ.Τ.Ε. ορίζεται για 
τα Ιδρύματα του Λεκανοπεδίου Αττικής και του Νομού 
Θεσσαλονίκης σε ποσοστό 2% και για τα υπόλοιπα 
Ιδρύματα σε ποσοστό 4% του προβλεπόμενου αριθμού 
εισακτέων σε κάθε Τμήμα Τ.Ε.Ι. ή Α.Σ.ΠΑΙ.Τ.Ε. 

4. Κάτοχοι πτυχίων Τ.Ε.Ι. ή ισότιμων προς αυτά κατα¬ 
τάσσονται σε ξεχωριστό ποσοστό 5% επί του αριθμού 
εισακτέων σε κάθε Τμήμα Πανεπιστημίου. 

5. Κάτοχοι πτυχίων ανώτερων σχολών υπερδιετούς κύ¬ 
κλου σπουδών αρμοδιότητας Υπουργείου Εθνικής Παι¬ 
δείας και Θρησκευμάτων και άλλων Υπουργείων, καθώς 
και κάτοχοι ισότιμων τίτλων προς αυτά, κατατάσσονται 
σε ξεχωριστό ποσοστό 2% του αριθμού εισακτέων σε 
αντίστοιχο ή συναφές Τμήμα Πανεπιστημίου. 

6. Πέραν των ανωτέρω ποσοστών, κατατάξεις πτυχι¬ 
ούχων Τμημάτων Οδοντιατρικής σε Τμήματα Ιατρικής 
και πτυχιούχων Τμημάτων Ιατρικής σε Τμήματα Οδοντι¬ 
ατρικής πραγματοποιούνται σε ξεχωριστό ποσοστό 3% 
του αριθμού εισακτέων στο Τμήμα υποδοχής. 

7. Αν ο αριθμός που προκύπτει από το προβλεπόμενο 
ποσοστό των κατατάξεων έχει δεκαδικά ψηφία, στρογ- 
γυλοποιείται προς τα πάνω ή προς τα κάτω προς την 
αμέσως πλησιέστερη ακέραιη μονάδα. Αν τα δεκαδικά 
ψηφία είναι ακριβώς το μισό της μονάδας, η στρογ¬ 
γυλοποίηση γίνεται προς τα πάνω προς την αμέσως 

επόμενη ακέραιη μονάδα. Επιμερισμός του παραπάνω 
ποσοστού ανάλογα με την προέλευση των υποψηφίων 
για κατάταξη πτυχιούχων ή ανακατανομή τυχόν εναπο- 
μένοντος ποσοστού σε άλλες κατηγορίες μετεγγραφών 
ή κατατάξεων δεν επιτρέπεται. 

8. Υπέρβαση του ποσοστού των κατατάξεων δεν επι¬ 
τρέπεται. 

Αρθρο 2 

Γενικά θέματα κατατάξεων 

Ο τρόπος κατάταξης των πτυχιούχων (επιλογή με 
βάση το βαθμό πτυχίου ή με κατατακτήριες εξετάσεις), 
το κατά κατηγορία πτυχιούχων εξάμηνο κατάταξης και, 
σε περίπτωση επιλογής με εξετάσεις, τα εξεταζόμε¬ 
να μαθήματα και η ύλη τους ανακοινώνονται από τα 
αντίστοιχα Διοικητικά Συμβούλια (ΑΣ.) των Τμημάτων 
των Πανεπιστημίων ή τα Συμβούλια των Τμημάτων των 
Τ.Ε.Ι. ή Α.Σ.ΠΑΙ.Τ.Ε. το αργότερο μέχρι 30 Απριλίου του 
προηγούμενου ακαδημαϊκού έτους. Η αντιστοιχία ή η 
συνάφεια των κατόχων πτυχίων της παραγράφου 5 του 
άρθρου 1 της παρούσης απόφασης αποφασίζεται από το 
Δ.Σ. του Τμήματος υποδοχής. Κατά το τρέχον ακαδημα¬ 
ϊκό έτος για τα ανωτέρω θέματα ισχύουν οι αποφάσεις 
που ήδη έχουν εκδοθεί από τα αρμόδια όργανα. 

Για την επιλογή των υποψηφίων προς κατάταξη πτυ¬ 
χιούχων με οποιοδήποτε τρόπο δεν επιτρέπεται στα 
Τμήματα υποδοχής να θέτουν προϋποθέσεις ή κριτήρια 
που δεν προβλέπονται από το νόμο ή δεν επιτρέπουν 
την κάλυψη του προβλεπόμενου ποσοστού θέσεων 
παρά την ύπαρξη υποψηφίων. 

1. Επιλογή με βάση το βαθμό πτυχίου. 

Το Δ.Σ. του Τμήματος του Πανεπιστημίου ή το Συμ¬ 
βούλιο του Τμήματος του Τ.Ε.Ι. ή Α.Σ.ΠΑΙ.Τ.Ε. αποφασίζει 
ότι η κατάταξη πτυχιούχων θα γίνει από την Επιτροπή 
Κατατάξεων με βάση το βαθμό πτυχίου και η επιλογή 
γίνεται με φθίνουσα σειρά του βαθμού πτυχίου μέχρι 
την κάλυψη του προβλεπόμενου ποσοστού θέσεων. Αν 
υπάρχουν περισσότεροι υποψήφιοι με τον ίδιο ακρι¬ 
βώς βαθμό πτυχίου, για την αποφυγή της υπέρβασης, 
γίνεται κλήρωση μεταξύ των ισοδύναμων υποψηφίων. 
Δεν επιτρέπεται επιλογή υποψηφίων που ισοβαθμούν 
με τον τελευταίο κατατασσόμενο στο Τμήμα υποδοχής 
ως υπεράριθμων. 

2. Επιλογή με κατατακτήριες εξετάσεις. 

Το Δ.Σ. του Τμήματος του Πανεπιστημίου ή το Συμ¬ 
βούλιο του Τμήματος του Τ.Ε.Ι. ή Α.Σ.ΠΑΙ.Τ.Ε. αποφασίζει 
ότι η κατάταξη πτυχιούχων θα γίνει από την Επιτροπή 
Κατατάξεων με εξετάσεις σε τρία μαθήματα, τα οποία 
ορίζονται με απόφαση του Δ.Σ. του Τμήματος υποδοχής 
του Πανεπιστημίου ή του Συμβουλίου του Τμήματος 
υποδοχής του Τ.Ε.Ι. ή Α.Σ.ΠΑΙ.Τ.Ε. 

3. Επιτροπή Κατατάξεων. 

Σε περίπτωση επιλογής των υποψηφίων για κατάταξη 
με βάση το βαθμό πτυχίου, η Επιτροπή Κατατάξεων είναι 
πενταμελής και συγκροτείται από το Δ.Σ. του Τμήματος 
του Πανεπιστημίου ή από το Συμβούλιο του Τμήματος 
του Τ.Ε.Ι. ή Α.Σ.ΠΑΙ.Τ.Ε. Η Επιτροπή αποτελείται από τον 
Πρόεδρο του Τμήματος του Πανεπιστημίου ή τον Προ¬ 
ϊστάμενο του Τμήματος του Τ.Ε.Ι.ή Α.Σ.ΠΑΙ.Τ.Ε. και από 
τέσσερα (4) μέλη Διδακτικού Ερευνητικού Προσωπικού 
(Δ.Ε.Π.) ή Επιστημονικού Προσωπικού (Ε.Π.). 

Σε περίπτωση επιλογής των υποψηφίων με κατα¬ 
τακτήριες εξετάσεις, η Επιτροπή Κατατάξεων είναι 
επταμελής και συγκροτείται από το Δ.Σ. του Τμήματος 
του Πανεπιστημίου ή από το Συμβούλιο του Τμήματος 
του Τ.Ε.Ι. ή Α.Σ.ΠΑΙ.Τ.Ε. Η Επιτροπή αποτελείται από 
τον Πρόεδρο του Τμήματος του Πανεπιστημίου ή τον 
Προϊστάμενο του Τμήματος του Τ.Ε.Ι. ή Α.Σ.ΠΑΙ.Τ.Ε. και 
από έξι (6) μέλη Δ.Ε.Π. ή Ε.Π. κατά περίπτωση. Στην 
περίπτωση αυτή τα μέλη της Επιτροπής πρέπει να εί¬ 
ναι του ιδίου Τμήματος και ανά δύο να διδάσκουν το 


γνωστικό αντικείμενο κάθε εξεταζόμενου μαθήματος ή 
συγγενές γνωστικό αντικείμενο. Σε περίπτωση έλλειψης 
μέλους ή μελών Δ.Ε.Π. ή Ε.Π., είναι δυνατός ο ορισμός 
μέλους ή μελών της Επιτροπής από μέλη άλλου Τμή¬ 
ματος του ιδίου Πανεπιστημίου ή Τμήματος του ιδίου 
Τ.Ε.Ι. ή Α.Σ.ΠΑΙ.Τ.Ε. που διδάσκουν το ίδιο ή συγγενές 
γνωστικό αντικείμενο. 

4. Διαδικασία επιλογής εξεταστέων θεμάτων. 

Τα μέλη της Επιτροπής Κατατάξεων προσέρχονται 
δύο (2) ώρες πριν την έναρξη της εξέτασης κάθε εξε¬ 
ταζόμενου μαθήματος στο χώρο διενέργειας της εξέ¬ 
τασης. Τα δύο μέλη της Επιτροπής που διδάσκουν το 
γνωστικό αντικείμενο ή συγγενές γνωστικό αντικείμε¬ 
νο που εξετάζεται κάθε φορά προτείνουν από κοινού 
τουλάχιστον έξι (6) θέματα και η Επιτροπή επιλέγει 
τρία (3) από αυτά. Στη συνέχεια ακολουθεί κλήρωση 
για την επιλογή ενός (1) θέματος για κάθε εξεταζόμε¬ 
νο μάθημα. Το θέμα που κληρώνεται καταγράφεται σε 
ηλεκτρονική μορφή, αναπαράγεται και διανέμεται στους 
εξεταζόμενους. 

5. Τρόπος διεξαγωγής εξετάσεων. 

α) Στις αίθουσες όπου θα διενεργηθούν οι κατατακτή¬ 
ριες εξετάσεις λαμβάνονται όλα τα κατάλληλα μέτρα 
για την αδιάβλητη διεξαγωγή τους. Στην είσοδο κάθε 
αίθουσας εξετάσεων αναρτάται ονομαστικός κατάλο¬ 
γος των υποψηφίων. 

β) Γ ια την εξακρίβωση της ταυτότητας κάθε υπο¬ 
ψηφίου προσκομίζεται από αυτόν δελτίο αστυνομικής 
ταυτότητας ή άλλο επίσημο δημόσιο έγγραφο πιστο¬ 
ποίησης της ταυτότητάς του. 

γ) Κατά την πρώτη ημέρα των εξετάσεων οι υποψήφιοι 
υποχρεούνται να βρίσκονται στο χώρο των εξετάσε¬ 
ων μία (1) ώρα νωρίτερα. Κατά τις υπόλοιπες ημέρες, 
υποχρεούνται να προσέρχονται μισή ώρα (30 λεπτά) 
νωρίτερα. 

δ) Χρωματιστά μελάνια, εκτός του μπλε και του μαύ¬ 
ρου, και οποιοδήποτε άλλο στοιχείο αναγνώρισης στο 
γραπτό δοκίμιο αποκλείουν το γραπτό από τη βαθμο¬ 
λόγηση. 

ε) Κάθε υποψήφιος που εγκαταλείπει την αίθουσα πα- 
ραδίδει το γραπτό του και δεν έχει δικαίωμα να επανέλ- 
θει για τη συνέχιση της εξέτασης. Κατ’ εξαίρεση μόνο 
για λόγους υγείας επιτρέπεται ολιγόλεπτη εγκατάλειψη 
της αίθουσας και μόνο με τη συνοδεία επιτηρητή. 

στ) Δεν επιτρέπεται να εισέλθει ο υποψήφιος στην 
αίθουσα των εξετάσεων έχοντας μαζί του βιβλία, τετρά¬ 
δια, σημειώματα ή άλλα αντικείμενα εκτός από αυτά που 
επιτρέπονται σύμφωνα με τις οδηγίες της Επιτροπής 
Κατατάξεων. Σε αυτόν που αρνείται να παραδώσει τα 
απαγορευμένα αντικείμενα, ο επιτηρητής που ελέγχει 
την προσέλευση των υποψηφίων απαγορεύει την εί¬ 
σοδο. Ο εξεταζόμενος που έχει μαζί του σημειώσεις 
σχετικές με το εξεταζόμενο μάθημα ή αντικείμενο άλλο 
από αυτά που επιτρέπονται ή αντιγράφει ή αποπειρά¬ 
ται να αντιγράψει ή χρησιμοποιεί κάθε είδους μέσο 
υποκλοπής ή συνεργεί στην τέλεση τέτοιων πράξεων 
αποκλείεται εντελώς από τις εξετάσεις του συγκεκρι¬ 
μένου μαθήματος. Σε περίπτωση που ο υποψήφιος ανα¬ 
γράφει στο δοκίμιο απρεπείς εκφράσεις, το δοκίμιό του 
αποκλείεται από τη διαδικασία βαθμολόγησης. Σε κάθε 
περίπτωση δεν επιτρέπεται οι υποψήφιοι να φέρουν 
μαζί τους κινητά τηλέφωνα ή ηλεκτρονικές συσκευές 
οποιοσδήποτε μορφής. Ο υποψήφιος που δολιεύει με 
οποιοδήποτε τρόπο ή εμποδίζει με ανυπακοή ή αταξία 
την ομαλή διεξαγωγή των εξετάσεων αποκλείεται από 
την περαιτέρω εξέταση στο συγκεκριμένο μάθημα. 

ζ) Στο γραπτό δοκίμιο, οι ενδείξεις με τα ατομικά στοι¬ 
χεία του υποψηφίου ελέγχονται από τους επιτηρητές 
και καλύπτονται από τον ίδιο τον υποψήφιο με την ευθύ¬ 
νη των επιτηρητών κατά τρόπο απόλυτο και αδιαφανώς, 
την ώρα που παραδίδεται κάθε γραπτό δοκίμιο. 

η) Οι επιτηρητές μεταφέρουν τα γραπτά δοκίμια των 
υποψηφίων και τα παραδίδουν στην Επιτροπή Κατατά¬ 
ξεων που είναι υπεύθυνη για την ασφάλειά τους. Δεν 
επιτρέπεται να παραδοθούν τα δοκίμια στους δύο βαθ¬ 
μολογητές ταυτόχρονα ή στο δεύτερο βαθμολογητή 
πριν να έχει καλυφθεί ο βαθμός του πρώτου βαθμολο¬ 
γητή. Η κάλυψη του βαθμού γίνεται από υπάλληλο που 
θα οριστεί από την Επιτροπή Κατατάξεων. 

θ) Η διάρκεια εξέτασης κάθε μαθήματος, καθώς και 
τυχόν υλικό που θα πρέπει να έχει ο υποψήφιος για την 
εξέταση, καθορίζονται από το Δ.Σ. του Τμήματος του 
Πανεπιστημίου ή το Συμβούλιο του Τμήματος του Τ.Ε.Ι. 
ή Α.Σ.ΠΑΙ.Τ.Ε. και ανακοινώνονται πέντε (5) ημέρες πριν 
τη διεξαγωγή της εξέτασης. 

ι) Επανεξέταση ή αναθεώρηση των γραπτών δοκιμίων 
των υποψηφίων δεν επιτρέπεται. Τα γραπτά δοκίμια 
των υποψηφίων φυλάσσονται στο αρχείο του Τμήματος 
μετά τη διεξαγωγή των εξετάσεων, οπότε με ευθύνη του 
Δ.Σ. του Τμήματος του Πανεπιστημίου ή του Συμβουλίου 
του Τμήματος του Τ.Ε.Ι. ή Α.Σ.ΠΑΙ.Τ.Ε. καταστρέφονται 
κατόπιν σχετικού πρακτικού τουλάχιστον ένα (1) έτος 
μετά την ανακοίνωση των αποτελεσμάτων. 

ια) Το Δ.Σ. του Τμήματος του Πανεπιστημίου ή το Συμ¬ 
βούλιο του Τμήματος του Τ.Ε.Ι. ή Α.Σ.ΠΑΙ.Τ.Ε. αποφασίζει 
για τις ημερομηνίες εγγραφής των κατατασσομένων. 

ιβ) Συνοπτική παρατήρηση για τον αποκλεισμό και η 
ένδειξη μηδέν (0) αντί βαθμού, αναγράφεται στα γραπτά 
δοκίμια όσων αποκλείστηκαν σε ένα ή περισσότερα 
μαθήματα. 

6. Βαθμολογία -Σειρά επιτυχίας. 

Το Δ.Σ. του Τμήματος υποδοχής του Πανεπιστημίου 
ή το Συμβούλιο του Τμήματος του Τ.Ε.Ι. ή Α.Σ.ΠΑΙ.Τ.Ε. 
ορίζει δύο βαθμολογητές και έναν αναβαθμολογητή για 
κάθε εξεταζόμενο μάθημα, οι οποίοι είναι μέλη Δ.Ε.Π. ή 
Ε.Π. του ιδίου Τμήματος. Από τους δύο βαθμολογητές 
θα πρέπει είτε και οι δύο να διδάσκουν το εξεταζόμενο 
μάθημα, είτε να το διδάσκει ο ένας εκ των δύο και ο άλ¬ 
λος να διδάσκει συγγενές μάθημα. Ο αναβαθμολογητής 
πρέπει να διδάσκει το εξεταζόμενο μάθημα. 

Η κλίμακα βαθμολογίας ορίζεται από το μηδέν (0) μέ¬ 
χρι και το είκοσι (20) για κάθε βαθμολογητή. Βαθμός του 
κάθε μαθήματος είναι ο μέσος όρος του αθροίσματος 
της βαθμολογίας των δύο βαθμολογητών. Γραπτό δοκί¬ 
μιο στο οποίο σημειώνεται διαφορά μεταξύ των βαθμών 
των δύο βαθμολογητών ίση ή μεγαλύτερη από έξι (6) 
μονάδες, αξιολογείται από τον αναβαθμολογητή. Ως 
βαθμός του μαθήματος που αναβαθμολογείται ορίζεται 
ο μέσος όρος του αθροίσματος που προκύπτει από τη 
βαθμολογία του αναβαθμολογητή και του πλησιέστερου 
προς τη βαθμολογία αυτή βαθμού του πρώτου ή του 
δεύτερου βαθμολογητή. 

Η σειρά επιτυχίας των υποψηφίων καθορίζεται από 
το άθροισμα της βαθμολογίας όλων των εξεταζόμε¬ 
νων μαθημάτων. Στη σειρά αυτή περιλαμβάνονται όσοι 
έχουν συγκεντρώσει συνολική βαθμολογία τουλάχιστον 
τριάντα (30) μονάδες και με την προϋπόθεση ότι έχουν 
συγκεντρώσει δέκα (10) μονάδες τουλάχιστον σε καθένα 
από τα τρία εξεταζόμενα μαθήματα. Η κατάταξη γίνεται 
κατά φθίνουσα σειρά βαθμολογίας, μέχρι να καλυφθεί 
το προβλεπόμενο ποσοστό. Αν υπάρχουν περισσότεροι 
υποψήφιοι με την ίδια συνολική βαθμολογία, για την 
αποφυγή της υπέρβασης, λαμβάνεται υπόψη ο βαθμός 
πτυχίου των υποψηφίων που ισοβαθμούν. Αν και ο βαθ¬ 
μός πτυχίου είναι ακριβώς ίδιος, γίνεται κλήρωση μεταξύ 
των ισοδύναμων υποψηφίων. 

Δεν επιτρέπεται επιλογή υποψηφίων που ισοβαθμούν 
με τον τελευταίο κατατασσόμενο στο Τμήμα υποδοχής 
ως υπεράριθμων. 

7. Απαλλαγή από μαθήματα. 

Με απόφαση του Δ.Σ. του Τμήματος του Πανεπιστημί¬ 
ου ή του Συμβουλίου του Τμήματος του Τ.Ε.Ι. ή Α.Σ.ΠΑΙ. 


Τ.Ε. οι κατατασσόμενοι απαλλάσσονται από την εξέτα¬ 
ση μαθημάτων ή ασκήσεων του προγράμματος σπου¬ 
δών του Τμήματος υποδοχής που διδάχθηκαν πλήρως 
ή επαρκώς στο Τμήμα ή τη Σχολή προέλευσης. Με την 
ίδια απόφαση, οι κατατασσόμενοι υποχρεώνονται να 
εξετασθούν σε μαθήματα ή ασκήσεις τα οποία σύμ¬ 
φωνα με το πρόγραμμα σπουδών κρίνεται ότι δεν δι¬ 
δάχθηκαν πλήρως ή επαρκώς στο Τμήμα ή τη Σχολή 
προέλευσης. 

Σε κάθε περίπτωση, οι κατατασσόμενοι απαλλάσσο¬ 
νται από την εξέταση των μαθημάτων στα οποία εξε¬ 
τάστηκαν για την κατάταξή τους, εφόσον τα μαθήματα 
αυτά αντιστοιχούν σε μαθήματα του Προγράμματος 
Σπουδών του Τμήματος υποδοχής. 

Άρθρο 3 

Δικαιολογητικά - Χρόνος διενέργειας εξετάσεων. 

1. Η αίτηση και τα δικαιολογητικά των πτυχιούχων 
που επιθυμούν να καταταγούν στα Τμήματα της Τρι¬ 
τοβάθμιας Εκπαίδευσης υποβάλλονται στο Τμήμα 
υποδοχής από 1 έως 15 Νοεμβρίου κάθε ακαδημαϊκού 
έτους. Ειδικά για το τρέχον ακαδημαϊκό έτος, η προ¬ 
θεσμία υποβολής της αίτησης και των δικαιολογητικών 
ορίζεται από 10 έως 20 Νοεμβρίου 2005. Αιτήσεις και 
δικαιολογητικά που έχουν υποβληθεί στα Τμήματα 
των Πανεπιστημίων, των Τ.Ε.Ι. ή στην Α.Σ.ΠΑΙ.Τ.Ε. πριν 
από την προαναφερόμενη ημερομηνία θεωρούνται ότι 
έχουν υποβληθεί εμπροθέσμως και δεν απαιτείται επα- 
νυποβολή τους. 

2. Τα δικαιολογητικά αυτά είναι τα εξής: 

α) Αίτηση του ενδιαφερομένου. 

β) Αντίγραφο πτυχίου ή πιστοποιητικό ολοκλήρωσης 
σπουδών. Σε περίπτωση που δεν αναγράφεται αριθμη¬ 
τικά ο βαθμός πτυχίου, ο υποψήφιος θα πρέπει να προ¬ 
σκομίσει και πιστοποιητικό, στο οποίο να αναγράφονται 
αναλυτικά οι βαθμοί των μαθημάτων που απαιτούνται 
για την εξαγωγή του βαθμού πτυχίου. 

Προκειμένου για πτυχιούχους εξωτερικού συνυπο¬ 
βάλλεται και βεβαίωση ισοτιμίας του τίτλου σπουδών 
τους από τον Διεπιστημονικό Οργανισμό Αναγνώρισης 
Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) ή 
από το όργανο που έχει την αρμοδιότητα αναγνώρισης 
του τίτλου σπουδών. 

3. Οι κατατακτήριες εξετάσεις διενεργούνται κατά το 
διάστημα από 1 έως 20 Δεκεμβρίου κάθε ακαδημαϊκού 
έτους. Το πρόγραμμα εξετάσεων ανακοινώνεται από το 
Δ.Σ. του Τμήματος υποδοχής του Πανεπιστημίου ή από 
το Συμβούλιο Τμήματος υποδοχής του Τμήματος του 
Τ.Ε.Ι. ή Α.Σ.ΠΑΙ.Τ.Ε. τουλάχιστον οκτώ (8) ημέρες πριν την 
έναρξη εξέτασης του πρώτου μαθήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Νοεμβρίου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ. 121737/Γ2 ^ ^ ^ (5) 

Συμπληρωματική - Τροποποιητική Απόφαση σχετικά 
με την απαλλαγή από το μάθημα «Πρακτική Ασκηση 
στο Νοσοκομείο». 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη : 

1. Τις διατάξεις του ν. 2640/1998 (ΦΕΚ 2060/τ.Α'). 

2. Τις διατάξεις του ν. 1566/1985 (ΦΕΚ 167/τ.Α'). 

3. Του άρθρου 90 του Κώδικα νομοθεσίας για την 
Κυβέρνηση και κυβερνητικά όργανα, που κυρώθηκε με 
το άρθρο πρώτο του π.δ. 63/2005 (ΦΕΚ 98/τ.Α') και το 

γεγονός ότι από την παρούσα απόφαση δεν προκαλεί- 
ται δαπάνη εις βάρος του κρατικού προϋπολογισμού. 

4. Την υπ’ αριθμ. Γ2/4512/28.8.2001 απόφαση του Υπουρ¬ 
γού Εθνικής Παιδείας και Θρησκευμάτων. 

5. Την υπ’ αριθμ. ΣΤ 5/9/96 (ΦΕΚ 121 τ. Β') απόφαση του 
Πρωθυπουργού και του Υπουργού Εθνικής Παιδείας και 
Θρησκευμάτων με την οποία μεταβιβάζονται αρμοδιό¬ 
τητες στον Υφυπουργό. 

6. Την υπ’ αριθμ. Γ2 /89078/25.8.2003 απόφαση του 
Υφυπουργού Εθνικής Παιδείας και Θρησκευμάτων, απο¬ 
φασίζουμε: 

Παρέχεται η δυνατότητα κατά τα σχολικά έτη 2003- 
2004, 2004-2005 και συμπληρωματικά κατά τα σχολικά 
έτη 2005-2006, 2006-2007 και 2007-2008 στους μαθητές 
του Β' κύκλου της ειδικότητας «Βοηθών Νοσηλευτών»του 
τομέα «Υγείας και Πρόνοιας» που κατέχουν πτυχίο 
Μ.Τ.Ε.Ν.Σ. και εργάζονται τουλάχιστον για πέντε χρόνια 
σε Δημόσια Νοσοκομεία κα σε Νοσοκομεία του Ι.Κ.Α. 
να απαλλαγούν από το μάθημα «Πρακτική Ασκηση στο 
Νοσοκομείο». 

Για την παραπάνω απαλλαγή είναι απαραίτητη η 
προσκόμιση βεβαίωσης του Ασφαλιστικού Φορέα και 
γίνεται με υποβολή Υπεύθυνης Δήλωσης στον Δ/ντη 
του Τ.Ε.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Νοεμβρίου 2005 

Ο ΥΦΥΠΟΥΡΓΟΣ 

ΓΕΩΡΓΙΟΣ ΚΑΛΟΣ 
-♦- 

Αριθ. 120786/ΚΒ (6) 

Τροποποίηση της υπ’ αριθμ. 60043/ΚΒ/20.6.2003 απόφα¬ 
σης του Υπουργού Εθνικής Παιδείας και Θρησκευ¬ 
μάτων. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του ν. 2740/1999 (ΦΕΚ 186 Α'), όπως 
τροποποιήθηκε και συμπληρώθηκε με το άρθρο 13 παρ. 
19 ν. 3149/2003 (ΦΕΚ 141/τ.Α'). 

2. Την υπ’ αριθμ. 60043/ΚΒ/20 6 2003 υπουργική από¬ 
φαση (ΦΕΚ 821 τ.Β') «Εξετάσεις - Όργανα εξετάσεων 
για την απόκτηση του Κρατικού Πιστοποιητικού Γλωσ¬ 
σομάθειας». 

3. Την από 14.1.2005 πρόταση της Κεντρικής Εξετα¬ 
στικής Επιτροπής. 

4. Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Τροποποιούμε την υπ’ αριθμ. 60043/ΚΒ/20.6.2003 
υπουργική απόφαση και αντικαθιστούμε το άρθρο 22 
αυτής ως εξής: 

Άρθρο 22 

Εξέταση ατόμων με ειδικές ανάγκες 

1. Υποψήφιοι με έλλειψη φυσικών σωματικών δεξιοτή¬ 
των, όπως με προβλήματα όρασης ή ακοής ή λόγου και 
ομιλίας ή σωματικές αναπηρίες ή ειδικές μαθησιακές 
δυσκολίες, οι οποίοι αιτιολογημένα αδυνατούν να εξε¬ 
τάζονται με τους λοιπούς υποψηφίους για την απόκτηση 
του Κρατικού Πιστοποιητικού Γλωσσομάθειας, μπορούν, 
μετά από αίτησή τους, να εξετάζονται στα ειδικά εξε¬ 
ταστικό κίντρα της παρ. 3 του παρόντος άρθρου κατά 
τον ίδιο χρόνο και με το ίδιο πρόγραμμα, με το οποίο 
διενεργούνται οι εξετάσεις των άλλων υποψηφίων. 

Η αίτηση κάθε υποψηφίου θα πρέπει να συνοδεύεται 
από βεβαίωση δημόσιου νοσοκομείου, από την οποία 
να προκύπτει η συγκεκριμένη πάθηση την οποία επικα¬ 


λείται και η αδυναμία του να εξετασθεί με τους άλλους 
υποψηφίους. 

Ειδικότερα, προκειμένου για υποψηφίους με ειδικές 
μαθησιακές δυσκολίες, απαιτείται ειδική διαγνωστική 
έκθεση από Κέντρο Διάγνωσης, Αξιολόγησης και Υπο¬ 
στήριξης (ΚΔΑΥ) ή από Ιατροπαιδαγωγική Υπηρεσία 
του Υπουργείου Υγείας που έχει πιστοποιηθεί από το 
ΥΠ.Ε.Π.Θ. 

2. Οι υποψήφιοι του άρθρου αυτού εξετάζονται και 
στις τέσσερις (4) ενότητες, όπως αυτές αναφερόντα- 
στο άρθρο 3, παρ. 8 της υπ’ αριθμ. 60043/ΚΒ/20.6.2003 
υπουργικής απόφασης. 

Ειδικότερα όμως: 

α) Οι υποψήφιοι με προβλήματα ακοής δύνανται εφό¬ 
σον επιθυμούν, να μη συμμετέχουν στην εξέταση της 
3ης Ενότητας «κατανόηση προφορικού λόγου». 

β) Υποψήφιοι με προβλήματα ομιλίας δύνανται εφόσον 
επιθυμούν, να μη συμμετέχουν στην εξέταση της 4ης 
ενότητας «παραγωγή προφορικού λόγου». 

γ) Υποψήφιοι με προβλήματα στη γραφή και όσοι από 
τους υποψηφίους με δυσλεξία ή συναφές πρόβλημα 
επιθυμούν δύνανται να μη συμμετέχουν στην εξέταση 
της 2ης ενότητας «παραγωγή γραπτού λόγου». 

Όλες οι κατηγορίες των υποψηφίων του άρθρου αυτού 
πιστοποιούνται για τις ενότητες στις οποίες έλαβαν 
μέρος. 

Η διαδικασία εξέτασης, η οποία μπορεί να είναι προ¬ 
φορική ή γραπτή ή με οποιοδήποτε άλλο επιστημονικό 
αποδεκτό τρόπο, για όλους τους υποψηφίους αλλά και 
για κάθε άλλη περίπτωση που δεν προβλέπεται στο 
άρθρο αυτό καθορίζεται από την Κεντρική Εξεταστική 
Επιτροπή. 

Με απόφαση των επιτροπών εξέτασες των υποψηφίων 
της παραγράφου 3 του παρόντος άρθρου μπορεί να 
παρατείνεται κοτά περίπτωση η διάρκεια της εξέτασης 
τους πέραν της καθορισμένης από το πρόγραμμα. 

3. Με απόφαση του Υπουργού Εθνικής Παιδείας και 
Θρησκευμάτων συγκροτούνται δύο πενταμελείς επι¬ 
τροπές μία στην Αθήνα και μία στη Θεσσαλονίκη, για 
την εξέταση των ατόμων του παρόντος άρθρου. Πρό¬ 
εδρος σε κάθε μία από τις επιτροπές αυτές ορίζειται 
Σχολικός Σύμβουλος των κλάδων Ξένων Γλωσσών και 
μέλη της ένας εκπαιδευτικός ειδικής αγωγής και τρεις 
εκπαιδευτικοί ειδικότητας αντίστοιχης προς τις εξε¬ 
ταζόμενες γλώσσες. Ως μέλη της επιτροπής ορίζονται 
κατά προτίμηση, εκπαιδευτικοί με εμπειρία σε εξετάσεις 
πιστοποίησης γλωσσομάθειας. Σε κάθε επιτροπή προ- 
βλέπεται, επίσης, ένας γραμματέας από το εκπαιδευτικό 
ή διοικητικό προσωπικό. 

4. Η έδρα των εξεταστικών κέντρων για την εξέταση 
των ατόμων με ειδικές ανάγκες ορίζεται με απόφαση 
του Υπουργού Εθνικής Παιδείας και Θρησκευμάτων. 

5. Η αξιολόγηση των δεξιοτήτων με προφορικές ή 
γραπτές εξετάσεις γίνεται με την ίδια βαθμολογική 
κλίμακα με την οποία αξιολογούνται και οι υπόλοιποι 
υποψήφιοι. 

6. Επιτυχόντες θεωρούνται οι υποψήφιοι οι οποίοι 
συγκεντρώνουν τουλάχιστον το 60% της μέγιστης δυ¬ 
νατής συνολικής βαθμολογίας, υπό την προϋπόθεση ότι 
έχουν επιτύχει το 30% της μέγιστης δυνατής βαθμολο¬ 
γίας σε κάθε φάση εξέτασης χωριστά. 

7. Η έκδοση των αποτελεσμάτων για άτομα με ειδικές 
ανάγκες γίνεται με τον πίνακα επιτυχίας που προβλέπε- 
ται από το άρθρο 8 της υπ’ αριθμ. 60043/ΚΒ/20.6.2003 
υπουργικής απόφασης. 

Η απόφαση αυτή θα ισχύει από την 1η Ιανουάριου 
2006 και μέχρι την ημερομηνία αυτή, οι εξετάσεις των 
υποψηφίων του άρθρου αυτού θα διενεργούνται σύμ¬ 
φωνα με τις υπ’ αριθμ. 129689/ΚΒ/15.11.2004 και 37278- 
4/ΚΒ/14.4.2005 εγκυκλίους της Δ/νσης Πιστοποίησης της 
Γνώσης Ξένων Γλωσσών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Νοεμβρίου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ. 57306+58779 (7) 

Τροποποίηση της συστατικής πράξης της αμιγούς Δη¬ 
μοτικής Επιχείρησης του Δήμου Πεύκης με την επω¬ 
νυμία «Δημοτική Επιχείρηση Κοινωνικής Πολιτιστικής 
Ανάπτυξης Πεύκης». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη : 

1. Τις διατάξεις των άρθρων 277 έως 284 του π.δ/τος 
410/1995 (Φ.Ε.Κ. Α' 231). 

2. Την υπ’ αριθμ. 25027/1984 απόφαση του Υπουργού 
Εσωτερικών που δημοσιεύθηκε στο Φ.Ε.Κ. 244/19.4.84τ.Β'. 

3. Το υπ’ αριθμ. 520/1988 π.δ. (Φ.Ε.Κ. 236/24.10.1998 τ.Α'), 
όπως τροποποιήθηκε με την παρ. 12 του άρθρου 5 του 
ν. 2307/1995. 

4. Τις παραγράφους 22, 23 και 24 του άρθρου 11 του 
ν.2503/1997 (Φ.Ε.Κ. 107/30.5.1997 τ.Α'). 

5. Την υπ’ αριθμ. 6812/25 2 1997 απόφαση του Γ.Γ. 
Περιφέρειας Αττικής που δημοσιεύθηκε στο ΦΕΚ 206/ 
Β/18.3.1997 και αφορά στη σύσταση στο Δήμο Πεύκης 
αμιγούς Δημοτικής Επιχείρησης με το όνομα «Δημο¬ 
τική Επιχείρηση Κοινωνικής Πολιτιστικής Ανάπτυξης 
Πεύκης». 

6. Την υπ’ αριθμ. 180/2005 του Δημοτικού Συμβουλίου 
του Δήμου Πεύκης που αφορά στη τροποποίηση της 
συστατικής πράξης της αμιγούς Δημοτικής Επιχείρησης 
με την επωνυμία «Δημοτική Επιχείρηση Κοινωνικής Πο¬ 
λιτιστικής Ανάπτυξης Πεύκης». 

7. Την οικονομοτεχνική μελέτη σκοπιμότητας της αύ¬ 
ξησης του μετοχικού κεφαλαίου. 

8. Την υπ’ αριθμ. οικ. 16978/12.11.2003 απόφαση του Γενι¬ 
κού Γραμματέα Περιφέρειας Αττικής, ΦΕΚ 1693/18.11.2003 
τ.Β' «Μεταβίβαση αρμοδιοτήτων και εξουσίας υπογρα¬ 
φής «ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, 
εγγράφων και άλλων πράξεων στον Γενικό Διευθυντή 
Περιφέρειας, στους προϊστάμενους των Διευθύνσεων 
Αυτοδιοίκησης - Αποκέντρωσης, Τοπικής Αυτοδιοίκησης 
και Διοίκησης Αν. Αττικής - Δυτ. Αττικής - Πειραιώς και 
στους Προϊσταμένους των τμημάτων των Διευθύνσεων 
αυτών», αποφασίζουμε: 

Τροποποιούνται τα άρθρα 2 και 7 της υπ’ αριθμ. 6812/ 
25.2.1997 απόφασης του Γ.Γ. Περιφέρειας Αττικής ως 
εξής: 

Στο άρθρο 2 «Σκοπός της Επιχείρησης» προστίθενται 
η παράγραφος 8, ως εξής: 

8. Η οργάνωση και λειτουργία νέων δομών υποστή¬ 
ριξης πληθυσμού με ειδικές ανάγκες όπως οικογένειες 
πολυτέκνων, άτομα με ειδικές ανάγκες, μονογονεϊκές 
οικογένειες, άποροι κ.λπ. 

Αρθρο 7 

Κεφάλαιο 

Ο Δήμος Πεύκης διαθέτει στην Επιχείρηση συμπλη¬ 
ρωματικό ποσό 102.705,12 € για την αύξηση του αρχικού 
κεφαλαίου. Μετά την αύξηση, το συνολικό κεφάλαιο της 
επιχείρησης είναι 240.636,15 €. 

Κάλυψη Δαπάνης 

Από την απόφαση αυτή προκαλείται δαπάνη εις βάρος 
του προϋπολογισμού του Δήμου Πεύκης οικονομικού 
έτους 2005 ύψους 102.705,12 € που θα βαρύνει τον Κ.Α. 
00.6737.0001. 


Κατά τα λοιπά ισχύει ως έχει η υπ’ αριθμ. 6812/25.2.1997 
απόφαση του Γ.Γ. Περιφέρειας Αττικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2005 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 

- ♦ - 

( 8 ) 

Χορήγηση άδειας άσκησης επαγγέλματος Κοινωνικού Λει¬ 
τουργού στην ΠΑΥΛΙΔΗ ΕΛΕΥΘΕΡΙΑ ΤΟΥ ΜΥΡΩΝΑ. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 9894/20.10.2005 απόφαση του Νο¬ 
μάρχη Αθηνών χορηγείται στην ΠΑΥΛΙΔΗ ΕΛΕΥΘΕΡΙΑ 
ΤΟΥ ΜΥΡΩΝΑ άδεια άσκησης επαγγέλματος Κοινωνικού 
Λειτουργού. 

Ο Νομάρχης 
ΙΩΑΝΝΗΣ ΣΓΟΥΡΟΣ 

- ♦ - 

(9) 

Χορήγηση άδειας άσκησης επαγγέλματος Κοινωνικού 
Λειτουργού στη ΣΟΦΙΑΝΙΔΟΥ ΝΑΤΑΣΑ ΤΟΥ ΓΕΩΡ¬ 
ΓΙΟΥ. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 9381/10.10.2005 απόφαση του Νομάρ¬ 
χη Αθηνών χορηγείται στη ΣΟΦΙΑΝΙΔΟΥ ΝΑΤΑΣΑ ΤΟΥ 
ΓΕΩΡΓΙΟΥ άδεια άσκησης επαγγέλματος Κοινωνικού 
Λειτουργού. 

Ο Νομάρχης 
ΙΩΑΝΝΗΣ ΣΓΟΥΡΟΣ 

- ♦ - 

( 10 ) 

Χορήγηση άδειας άσκησης επαγγέλματος Κοινωνικού 
Λειτουργού στη ΧΑΙΡΕΤΗ ΕΥΑΓΓΕΛΙΑ ΤΟΥ ΙΩΑΝΝΗ. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 8980/20.10.2005 απόφαση του Νο¬ 
μάρχη Αθηνών χορηγείται στη ΧΑΙΡΕΤΗ ΕΥΑΓΓΕΛΙΑ ΤΟΥ 
ΙΩΑΝΝΗ άδεια άσκησης επαγγέλματος Κοινωνικού Λει¬ 
τουργού. 

Ο Νομάρχης 
ΙΩΑΝΝΗΣ ΣΓΟΥΡΟΣ 

- ♦ - 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στο ΦΕΚ 1255/τ.Β77.9.2005 όπου δημοσιεύθηκε η υπ’ 
αριθμ. ΥΠΑ/Δ3/Α/31677/8093/30.8.2005 υπουργική από¬ 
φαση «Τροποποίηση της Έγκρισης Λειτουργίας ιδιωτι¬ 
κού Ελικοδρομίου επ’ ονόματι της εταιρείας ΜΕΣΟΓΕΙ¬ 
ΑΚΗ ΑΕΡΟΠΛΟΙΑ - ΑΝΑΠΤΥΞΗ - ΤΟΥΡΙΣΜΟΣ Α.Ε.», γί¬ 
νεται η εξής διόρθωση: 

Όπου αυτό αναφέρεται στο κείμενο της απόφασης, 
αντί του εσφαλμένου: «ΑΕΡΟΠΛΟΙΑ ΜΕΣΟΓΕΙΟΥ ΑΝΑ¬ 
ΠΤΥΞΗ ΤΟΥΡΙΣΜΟΣ Α.Ε.», 
τίθεται το ορθό: 

«ΜΕΣΟΓΕΙΑΚΗ ΑΕΡΟΠΛΟΙΑ - ΑΝΑΠΤΥΞΗ - ΤΟΥΡΙΣΜΟΣ 
Α.Ε.». 

(Από το Υπουργείο Μεταφορών και Επικοινωνιών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




